《玉斧修成月》
宋代·林希逸

我问青天月，如何缺又生。冰轮看碾去，玉斧想修成。

睨视柯谁执，传闻璞孰名。元功无此巧，素魄岂能盈。

兔向圆时捣，蟾因琢夜惊。广寒八万户，技与女娲争。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。